Aarhuus Stifts-Tidende, 1843-06-09
Ved en sidste Torsdag i Høiesteret afsagt Dom er Sognepræst for Bølling og Sædding M. i Bølling Herred, Ringkjøbing Amt, Jens Thonboe, for forsømmeligt og pligtstridigt Embedsforhold, idømt en Mulct af 200. til Ribe Stifts fattige Præste Enker. De mod Tiltalte fremførte Anker vare paaklagede af hans egne Sognefolk, der havde besværet sig over, at Præsten var vanskelig at faae i Tale, at han ikke var tilstede paa den for Gudstjenesten bestemte Tid, at han havde nægtet at udføre Syge berettelser, at Ungdommen, som skulde confirmeres, ikke fik tilbørlig Underviisning, at han i 6 Uger ikke havde været i Annerkirken, kun holdt een Gang Gudstjeneste, naar flere Helligdage traf sammen, at han sjelden besøgte Skolerne, &c. &c. Først havde han desang, faaet en Formanningsskrivelse fra Biskoppen, og senere en privat Advarsel; derpaa resolverede Cancelliet, at Præsten skulde gives en alvorlig Jrettesættelse - Alt forgiæves. Først da blev der anlagt Sag imod ham. Men da der forøvrigt ikke har været Noget at udsætte paa Tiltaltes Liv og Levnet, og han lider af Hypochondri eller, som det hedder i Provsterettens Bedømmelse af hans Tilstand, at en Sjælesygdom for en Deel undskylder hans Forhold, idet hans eensomme Liv og den bestandige Beskjæftigelse med sig selv har foraarsaget en fix Jder hos ham om en Sygelighed, der gjør ham ængstelig for enhver Forretning, saa fandt Høiesteret ham ikke strafværdig nok til at han skulde have sit Embede forbrudt, saaledes som Provsterettens Dom havde kjendt for Ret, men at muligt en mildere Straf endnu kunde føre ham tilbage paa Pligtens Vei, saavidt hans Evne samt psychiske og physiske Tilstand tillader det. Den fandt derfor, at Tiltalte kunde afsone sin Brøde ved en Mulct, som ovenmeldt. (Fl. Bl.)– Jgaar ankom en mærkværdig Reisende hertil fra St. Petersborg: Etatsraad Nicolai Jwanowitsch Gretsch, et berømt Navn i den russiske litteraire Verden. Hans Skrifter udmærke sig ved en classisk Ynde, og hans Romaner høre til de skjønneste, som ere skrevne i det russiske Sprog. Ved hans Forelæsninger i St. Petersborg fyldes hans Auditorium stedse af 5 a 600 Personer af de høieste Stænder; Gjenstanden for hans Forelæsninger er det russiske Sprogs Former og den høiere Litteratur. Han har besøgt de fleste af Europas Hovedstæder, og altid beskrevet sine Reiser. For første Gang betræder han dansk Grund, for at besee Khvns. Mærkværdigheder. Det franske, tydske, italienske og engelske Sprog taler han med største Lethed, og hans medfødte Vittighed og Originalitet følger ham i alle disse Tungemaal. (Aftenbl.) Red. af den Brig, Tidende har modtaget et Brev fra Dandserinden Jfr. Grahn, dateret Petersborg den 24de Mai. Hun er høist indigneret over de mange Rygter, man stedse har udspredt om hende siden hendes Bortreise fra Kjøbenhavn, og især over de sidste falske Efterretninger om hendes Død. Vi tillade os, at afskrive hendes Yttringer herom: "Et russisk Sagn siger, at den, man lyver død, den lever længst, og saaledes haaber jeg idetmindste at leve længe nok, for at Forfatteren til Historien om min Død kan have den Sorg, at gjensee mig paa Kjøbenhavns Scene; indtil da beder jeg Enhver, som har den Godhed, at interessere sig for mig, ikke at fæste nogen Liid til lignende opdigtede Historier, men at være overbeviist om, at jeg er saare lykkelig, og at mit Helbred ingenlunde er svagt. J December Maaned forlod jeg Paris, for at tiltræde mit Engagement ved den keiserlige Opera i Petersborg, hvortil jeg for tre Aar siden er engageret, men ikke har kunnet begive mig formedelst min Knæskade, som nu, Gud være lovet, er aldeles helbredet." J Anledning af Rygterne om hendes Fattigdom tilføier hun, at hun har et aarligt Gehalt af 40,000 Fr., foruden hvad hun kan tjene ved sine Kunstreiser og Sommeren. Sluttelig opfordrer hun Redacteuren af Aald. Avis" til at nævne Den, fra hvem han har Efterretningen om hendes Død.